Concepción, Chile

Ti Concepción () ket ti siudad idiay Chile ken ti komuna a tagikua ti metropolitano a lugar ti Kalatakan a Concepción, daytoy ket maysa kadagiti kadakkelan nga urbano a konurbasion iti Chile. Daytoy ket addaan iti adu nga imakto iti domestiko a panagtagilako gapu ta pasey daytoy ti rehion nga agraman ti kaaduan nga industrialia iti pagilian ken iti politika, daytoy ket addaan iti maikadua a kaaduan kadagiti representatibo iti Nailian a Kongreso ti Chile. Ti lokasionna ket tinawtawagan iti Zona Centro Sur (Sona ti Tengnga nga Abagatan), iti heograpiko a sentro ti pagilian, ken daytoy ti kapitolio ti probinsia ti Concepción ken Rehion ti VIII Bío Bío.

Ti Kalatakan a Concepción (Gran Concepción, mairaman ti Talcahuano, San Pedro de la Paz, Hualpén, Chiguayante, Penco, Tomé, Lota, Coronel, Hualqui ken Concepción) ket isu ti maikadua a kadakkelan a konurbasion iti pagilian, ken addaan daytoy dagiti 945,650 nga agtatang (senso idi 2012). No iti agmaymaysa, daytoy ti maika-11 a kadakkelan a komuna iti pagilian, nga agraman iti populasion iti 229,665.

Pakasaritaan 

Ti Concepción ket binagon idi babaen ni Pedro de Valdivia idi 1550 iti amianan ti Karayan Bío Bío, iti lugar nga ammo itan a kas Penco. Iti dayta a panawen ti naganna idi ket  Concepción del Nuevo Extremo. Ti baro a pagtaengan ti Concepción ket bassit laeng idi a kilkilometro iti amianan ti La Frontera (Ti Prontera), ti pagbeddengan a pagbaetan ti teritorio ti Espania ken ti daga ti Mapuche, ti maysa nga atniko a grupo ti Amerikano nga Indiano a nagtultuloy a nawaya manipud kadagiti tawen ti 1870. Ti pagtaengan ket pormal nabigbig babaen dagiti turay ti Espaniol a kas maysa nga ili kalpasan ti dua a tawen babaen ti naarian a bilin. Daytoy ket naikkan iti eskudo nga agdama pay laeng a maus-usar ita nga aldaw.

Dagiti nagibasaran 
 Ida Stevenson Weldon Vernon (1969) Pedro de Valdivia, Conquistador of Chile, Greenwood Press
 John Milton Nickles, Marie Siegrist (1965) Bibliography and Index of Geology Exclusive of North America, Geological Society of America, v.28

Dagiti nota

Dagiti dakamat

Dagiti akinruar a silpo 

El Sur, diario ti Concepción 
Viveconce, Event schedule of Concepción 
 Taudan a maipanggep iti Concepción - Encyclopædia Britannica